Karolis Laukžemis

Karolis Laukžemis (g. 1987 m. rugpjūčio 4 d.) – Lietuvos futbolininkas, puolėjas. Atstovavo Lietuvos nacionalinei futbolo rinktinei.

Karjera 
Profesionalo karjerą pradėjo Klaipdėdos „Atlante“, kuriame žaidė ne vieną sezoną. 

2015 m. pirmoje pusėje atstovavo „Klaipėdos Granitui“. Šis klubas buvo prastos reputacijos, dalyvavo lažybose ir sutartose rungtynėse, todėl 2015 m. vasarą žaidėjas paliko šį klubą. 

Nuo 2015 m. vasaros rungtyniavo Marijampolės „Sūduvoje“. O 2016 m. atstovavo FK Jelgava (Latvija). Po to vėl grįžo į Marijampolės „Sūduvą“.

2018 m. birželio 30 d. puolėjas pasirašė 3 metų sutartį su Ispanijos La Liga dalyviu „Alaves“ klubu. Tiesa, ispanai nesenai įsigijo kroatų Pulos „Istra“, tad iš pradžių Karolis turėjo atstovauti šį klubą. Nepraėjo nė mėnuo, ir liepos 26 d. pasiekė žinia, kad puolėjas traumuotas. 2019 m. sausio mėn. pranešama, kad žaidėjas treniruojasi kartu su komanda.

2020 m. sausio pabaigoje Pulos „Istra“ klubas pranešė, kad skolina lietuvį Slovėnijos Sežanos „Tabor“ klubui (iki sezono pabaigos). 2020 m. kovo mėn. rungtynėse prieš NK Triglav Kranj pasižymėjo įvarčiu ir padėjo savo ekipai įtvirtinti pergalę. Galutinis rezultatas buvo 3-1 Sežanos „Tabor“ klubo naudai.

2020 m. spalio pabaigoje pasirašė 1+1 kontraktą su Maltos Paolos „Hibernians“ klubu. Lapkričio mėn. debiutavo Premjer lygoje. 2021 m. sausio viduryje abipusiu susitarimu sutratis buvo nutraukta. 

2021 m. persikėlė į kazachų FK Kajsar Ķyzylorda. Kyzylordos „Kaysar“ klubas išvykoje 4:2 įveikė Aktau „Kaspij“ klubą. Lietuvis pasižymėjo dviem įvarčiais.

2022 m. sausio mėn. pranešta, kad žaidėjas pasirašė sutartį su Rumunijos Arado UTA klubu, kuriame žaidė ir Rolandas Baravykas bei Modestas Vorobjovas. 2022 m. sausio 24 d. debiutavo Liga I, tačiau jo atstovaujamas Arado UTA klubas namuose 0:1 pralaimėjo Mediašo „Gaz Metan“ klubui.

2022 m. gegužės pabaigoje pasirodė pranešimai, kad žaidėjas palieka klubą.

2022 m. rugsėjo 2 d. pranešta, kad žaidėjas vėl atstovaus „Sūduvos“ klubui. Pasirašyta sutartis, kuri galios iki 2023 m. sezono pabaigos.

„Bangos“ klubas 
2023 m. vasario 22 d. tapo žinoma, kad atstovaus „Bangos“ klubui.

2023 m. kovo 5 d. A lygos rungtynėse prieš „Panevėžio“ klubą oficialiai debiutavo Gargždų „Bangoje“. Panevėžiečiai sutriuškino varžovus rezultatu 4:0.

2023 m. kovo 18 d. rungtynėse prieš „Dainavos“ klubą pelnė pirmąjį savo įvartį 2023 m. A lygoje.

2023 m. gegužės 14 d. pasižymėjo įvarčiu A lygos rungtynėse prieš „Džiugo“ klubą.

Atstovaudamas „Bangos“ klubui A lygoje sužaidė 22 rungtynes ir pasižymėjo pelnydamas du įvarčius.

Tailandas 
2023 m. rugpjūčio 6 d. tapo žinoma, kad žaidėjas keliasi į Tailandą. Pasirašyta sutartis su Ayutthaya United FC (antra pakopa).

2023 m. rugpjūčio 26 d. debiutavo klube Antros lygos rungtynėse prieš Chanthaburi FC.

Statistika 
 A lygos statistika

Spalvų reikšmės: 
 Ekipa žaidė A lygoje;

Pasiekimai 
Su FK Sūduva:
 Lietuvos čempionas (1): 2017
 Lietuvos Supertaurė (1): 2018
Su FK Jelgava
 Latvijos futbolo taurė (1): 2016

Rinktinė 
Kviečiamas į nacionalinę rinktinę.

Pasiekė įspūdingą įvartį rungtynėse prieš Latvijos rinktinę. Šis įvartis krito 86 minutę ir išgelbėjo Lietuvos rinktinę nuo pralaimėjimo, o rungtynės baigėsi lygiosiomis 1-1.

Įvarčiai

Šaltiniai

Nuorodos 
 alyga.lt svetainė
 SOCCERWAY
 Transfermarkt
 lietuvosfutbolas.lt
 Globalsportsarchive
 fkbanga.lt svetainė

Lietuvos futbolininkai
Lietuvos futbolininkai užsienio komandose